Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1 1988. évi I. törvény a közúti közlekedésrõl, 34. § (3) bekezdés.
Paragraph Index: 303

9. § Az R. mellékletének 6. pontja a következõ 6.11. és 6.12. ponttal egészül ki: „6.11. Egyirányú forgalmú úton a megjelölt iránnyal szembeni haladásra a menetirány szerinti bal oldalon autóbusz-forgalmi sáv vagy kerékpársáv vagy kerékpáros által is használható autóbusz-forgalmi sáv alakítható ki ott, ahol tömegközlekedési vonal kijelölése, a tömegközlekedés elõnyben részesítése, a kerékpározási igény vagy a kerékpáros hálózati elemek összekötése feltétlenül szükségessé teszi. A megjelölt iránnyal szemben kijelölt autóbusz-forgalmi sáv vagy kerékpársáv kialakítása esetén az „Egyirányú forgalmú út” tábla (KRESZ 104. ábra) alatt kiegészítõ táblát (KRESZ 105/a. ábra) kell elhelyezni, értelemszerûen alkalmazva a kerékpár, vagy a busz, vagy mindkét jelzési képet, a másik végénél pedig a „Behajtani tilos” jelzõtábla (KRESZ 53. ábra) alatt kiegészítõ táblát (KRESZ 59/a. ábra) kell elhelyezni a kivételt értelemszerûen mutató jelzési képpel. 6.12. A 6.11. pontban említett egyirányú forgalmú utat keresztezõ úton az útkeresztezõdésben a „Kötelezõ haladási irány” jelzõtábla alatt a kivételezett jármû(vek) jelzési képét minden esetben el kell helyezni (KRESZ 18/d. ábra). Amennyiben a csomópontban valamely továbbhaladási irányt (irányokat) tiltó tábla korlátozza, az 59/a. ábra szerinti kiegészítõ táblát kell alkalmazni.”

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes